NaiveNeuron/SloPal huggingface dataset:
Sulanová, Magdaléna, poslankyňa NR SR (2021-01-29):
Ďakujem za slovo, pán predsedajúci. Pán kolega, nebudem tu hovoriť nejaké tirády o tom, že tento problém s bilbordami je staronový, treba to riešiť, to je akože jasné, o tom netreba diskutovať. Ja by som, ja sa vás chcem len opýtať. Je tu taký problém, že jednoducho dostávajú tie, tí starostovia alebo tie obce, mestá dostávajú teda takúto právomoc, hej, na to odstránenie, čo je v poriadku, len moja otázka znie, ako máte zabezpečené, aby teraz povedzme starostovia alebo stavebné úrady neuprednostňovali jedných pred druhými, lebo oni rozhodnú, máme tu tie staré zmluvy, hej, hovoríte, že do troch rokov a niektoré sa môžu predĺžiť, teraz ktoré sa predĺžia, za akých okolností? Či tu nie je trošku aj nejaký dôvod na korupciu, lebo dostanú veľkú právomoc tieto stavebné úrady a stavebné úrady vo všeobecnosti aj z mojej vlastnej skúsenosti, musím povedať, že sú dosť skorumpované. Nemôžem povedať na všetky, ale je tam vysoká miera korupcie, takže toto by ma zaujímalo, ako chcete riešiť to, aby nedochádzalo teda ku korumpovaniu. Ďakujem pekne.
Hlina, Alojz, poslanec NR SR (2013-03-26):
Ďakujem veľmi pekne. Každá snaha sa cení. A ja hovorím, nechcem byť venezuelská misska, ktorá chce svetový mier. Ale poďme hovoriť o malých, drobných víťazstvách na ceste, kde to bude o niečo lepšie. Čiže aj to, čo kolegyňa Mezenská predkladala, môže byť. Ale ja som zachytil, že tam boli nejaké vykonávacie problémy. Ale koniec koncov stále to hovorí o úroku. A verte alebo neverte, tí ľudia to majú tak dobre obídené, že to je dávno obídené. Čiže oni možno aj oželejú tie úroky, ale oni neoželejú poplatok za sprostredkovanie, poplatok za odplatu, za poskytnutie. Ono sa to nazýva všelijako. V konečnom dôsledku to znamená, že si požičiate 100 eur a zničíte si život, to je celé. Tuná podnikajú legálne, inzerujú firmy, od ktorých si požičiate 100 eur a zničia vám život. Matku s deťmi sú schopní vyhnať za požičaných 500 eur z bytu. A zákonodarcom tejto krajiny to umožňuje. Neverím tomu, že iné zákonodarstvo v iných krajinách, v slušných krajinách toto umožňuje. Ja tomu neuverím, nie som ochotný tomu uveriť. A spájanie je v zásade nie celkom spojiteľného, ale pokúsim sa, keď sa niečo nepodarí, tak to treba priznať, aby sme nedopadli, ako v tom filme bola otázka, kde soudruzi udělali chybu. No soudruzi udělali chybu. A sociálna politika štátu za obdobie posledných dvoch dekád dopadla tak, ako dopadla, niekde sa stala chyba. A tie chyby treba pomenovať. Ja viem, že je ľahšie dať, ako zobrať, ale ja stále verím, že dieťa je plodom lásky, nie plodom 800 eur ako cieľovej prémie. A to je kľúčové. Ja viem, že sú na tom niekde horšie, niekde lepšie, ale stále by sa dieťa malo narodiť kvôli tomu, že je plodom lásky a chceným, nie preto, že je na konci 800 eur. Ďakujem.
Ďuriš Nicholsonová, Lucia, podpredsedníčka NR SR (2017-05-09):
Pán poslanec Blanár.
Uhliarik, Ivan, poslanec NR SR (2013-07-02):
Ďakujem. Chcel by som vyzdvihnúť práve to jedno, jeden headline, o ktorom pán poslanec Mičovský hovoril, a tým je bezplatnosť. Naozaj, títo ľudia, ktorí dávajú bezplatne krv, nedávajú to kvôli tej Tatranke a pol litra minerálky, ktoré za to dostanú, ale kvôli tomu, že chcú pomôcť ľuďom. Práve letné obdobie sa vyznačuje najkritickejším nedostatkom v zásobovaní krvou aj preto, že tí pravidelní darcovia chodia na dovolenky, prípadne sú to študenti a chodia domov a tak ďalej. Ešte raz žiadam a prosím poslancov SMER-u, aby sa v tomto prípade naozaj riadili, tak ako povedal poslanec Mičovský, tým, že nie je to zákon možno z opozičnej dielne, ale je to zákon o darovaní krvi a o tom, že môže pomôcť hocikomu z nás. V prípade, že aj napriek tomu sa budete politicky nejakým spôsobom musieť podriadiť a budete to posudzovať politicky ako opozičný návrh, žiadam a prosím vás, aby ste aspoň darovali krv práve v tomto období a na sklonku tejto 21. schôdze. Pár sto metrov odtiaľto je na Kramároch Národná transfúzna služba a aspoň takýmto spôsobom pomohli ľudom, ktorí to najviac budú potrebovať. Ďakujem.
Fico, Robert, predseda vlády SR (2023-11-16):
Ďakujem pekne. Vážený pán podpredseda Národnej rady, vážená Národná rada, vážení členovia vlády, dovoľte mi, aby som vás podľa § 131 ods. 7 zákona Národnej rady Slovenskej republiky č. 350/1996 o rokovacom poriadku Národnej rady informoval, že by som rád z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Neprítomná je pani ministerka kultúry, pani Martina Šimkovičová, a zastupuje ju podpredseda vlády a minister životného prostredia pán Tomáš Taraba. A potom sú neprítomní aj tí členovia vlády, ktorí, alebo ktorým neboli položené otázky, a to je podpredseda vlády Robert Kaliňák, pán podpredseda vlády Peter Kmec, pani ministerka zdravotníctva, tá je tu ale pozerám, minister financií pán Kamenický, minister dopravy pán Ráž, minister investícií Richard Raši, minister spravodlivosti Boris Susko a minister školstva, vedy, výskumu a športu pán Tomáš Drucker. Pán podpredseda, som pripravený odpovedať v stanovenom časovom limite na prvú otázku.
Saková, Denisa, ministerka vnútra SR (2019-11-28):
Ešte raz opakujem, nikto tu nezavádza, prečítam ešte raz. MV SR sa preto nestotožňuje s právnym názorom NKÚ, nestotožňuje, lebo ministerstvo vnútra sa riadilo zákonom č. 182/1993 na základe odporúčania ministerstva financií. Čo sa týka kalkulácie a výslednej ceny jednotlivých bytov, za akú sa predávali, nikto nemá problém, aby ste sa na to prišli pozrieť, pretože na to existuje kalkulačný vzorec, kde sa z odhadovanej ceny bytu odpočítavajú nejaké položky, ktoré vám ja teraz nepoviem. Robia to zamestnanci, ktorí niekoľko rokov pôsobia na ministerstve vnútra. Kľudne vám budeme dávať aj informácie, kto byty získal, koľko bytov sa predalo. A ešte raz opakujem, pokiaľ príslušník Policajného zboru, Hasičského záchranného zboru, Horskej záchrannej služby aj skončil služobný pomer a bol nájomca v služobnom byte či mal platnú nájomnú zmluvu krátkodobú alebo ju mal na neurčito, ministerstvo vnútra, ak by tento byt od neho žiadalo uvoľniť podľa vtedy platnej legislatívy, by mu muselo hľadať novú bytovú náhradu. Takže neviem, ako sme tých ľudí odtiaľ mali vysťahovať. A väčšinou v tých prípadoch je, že sme tie byty dávali vdovám, vdovcom a pozostalým po príslušníkoch Policajného zboru, Hasičského záchranného zboru a Horskej záchrannej služby. Ďakujem veľmi pekne za slovo.
Kollár, Boris, predseda NR SR (2021-12-02):
S faktickou poznámkou, evidujem tri, troch poslancov. S prvou faktickou poznámkou vystúpi pán poslanec Dostál, nech sa páči, máte slovo.
V. Veteška, podpredseda NR SR: (2004-09-10):
Pani Navrátilová, chcete sa vyjadriť? Nie. Pán spravodajca? Nie. Prerušujem rokovanie o tomto bode programu. Vážení kolegovia, zároveň vyhlasujem prestávku v rokovaní Národnej rady do 14.00 hodiny a od 14.00 hodiny potom preruším rokovanie Národnej rady 31. schôdze Národnej rady do 21. 9. 2004. Naše rokovanie bude pokračovať 21. 9. 2004 o 9.00 hodine ráno v súlade so schváleným programom 31. schôdze Národnej rady Slovenskej republiky. Ďakujem vám za účasť a dobrú chuť a dovidenia. (Prerušenie rokovania o 12.26 hodine.)
Hrušovský, Pavol, podpredseda NR SR (2010-08-04):
Pán poslanec Gaľa.
Žitňanská, Lucia, poslankyňa NR SR (2015-05-22):
Ja len, ďakujem pekne, nadviažem na to, čo hovoril pán poslanec Osuský, že volebná účasť v parlamentných voľbách nenasvedčuje tomu, že by nejak dramaticky odmietala táto spoločnosť systém, ktorý máme. A možno k tomu len dodám, že máme iné voľby, regionálne a komunálne voľby, kde môžu kandidovať nezávislí poslanci s pomerne malým počtom hlasov, ktoré získajú ako podpisy. A treba povedať, že aj vo VÚC-kach, aj v komunálnych voľbách máme dramaticky nižšiu volebnú účasť. Čiže to jadro problému, priznám sa, že ja vidím niekde inde a určite je zodpovednosťou politických strán, aby sa nad tým zamysleli, lebo je to predovšetkým o nich a o tom, čo dokážu ponúknuť. A snáď ešte jednu poznámku. Možno vyslovene v malých obciach, kde tie zastupiteľstvá sú veľmi malé, to funguje, ale zároveň musím povedať, že to absolútne rozdrobenie zastúpenia najmä v tých väčších zastupiteľstvách na komunálnej aj regionálnej úrovni efektívnosti spravovania vecí verejných, poviem to tak, nie vždy prispieva. Aspoň to, čo ja môžem sledovať najmä vo veľkých mestách. Pretože práve chýba nejaké to hodnotové spojenie nejakej časti toho zastupiteľstva, ktoré napomáha tomu, aby sa dospelo k zhode a spolupráci.
P. Hrušovský, podpredseda NR SR: (2002-06-19):
P. Šťastný, poslanec: No, gestorský výbor ho odporúča schváliť, ale vzhľadom na to, že tam bol pozmeňujúci návrh zmenený, tak nechám rozhodnutie...
Laššáková, Jana, podpredsedníčka NR SR (2012-10-30):
Na vystúpenie pána poslanca s faktickými poznámkami páni poslanci Hlina, Matovič, Kolesík. Končím možnosť prihlásiť sa s faktickými poznámkami. Nech sa páči, pán poslanec Hlina.
Poliačik, Martin, poslanec NR SR (2013-10-30):
Ďakujem veľmi pekne. Vážená pani podpredsedníčka parlamentu, kolegyne, kolegovia, hostia, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Predmetný návrh ústavného zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a 68 rokovacieho poriadku, ako aj náležitosti uvedené v legislatívnych pravidlách. Predseda Národnej rady preto uvedený návrh zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 709 z 27. septembra 2013 navrhol, aby návrh zákona prerokovali ústavnoprávny výbor, výbor pre verejnú správu a regionálny rozvoj, výbor pre ľudské práva a národnostné menšiny a výbor pre nezlučiteľnosť funkcií. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Cieľom uvedeného návrhu je riešenie problémov aplikačnej praxe, a to najmä rozšírenie okruhu verejných funkcionárov s ohľadom na doterajšie zmeny v štruktúre orgánov verejnej moci, sprísnenie ochrany verejného záujmu na širší počet verejných funkcionárov, ktorí spravujú štátny majetok a verejné financie, riešenie procedurálnych otázok v konaní o ochrane verejného záujmu, precíznejšie vykazovanie majetku verejných funkcionárov, ako aj zaradenie tlačiva oznámenia verejných funkcionárov do prílohy ústavného zákona. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady č. 709. Pani podpredsedníčka, prosím, všeobecnú, otvorte všeobecnú rozpravu, do ktorej sa hlásim ako prvý. Ďakujem.
Hrnčiar, Andrej, podpredseda NR SR (2017-02-08):
Ďakujem. Nech sa páči, pán poslanec Beblavý, ďalší zákon. Parlamentná tlač 383.
Prostredník, Ondrej, poslanec NR SR (2024-05-02):
Ďakujem pekne. Ďakujem za vaše vyjadrenia. Začnem reakciou na pani poslankyňu Záborskú. Povedali ste to sama. V konečnom dôsledku Francúzsko umožňuje právnu tranzíciu. Má to možno inak usporiadané ako ten príklad z Nemecka, ktorý som uviedol, ale majú to nastavené tak, že je to možné. Zákon, ktorý vy predkladáte, to znemožní. Budem pokračovať reakciou na pána poslanca Majerského. Áno, každá bunka vypovedá o tom, aké biologické pohlavie človek má. Lenže človek nie je len biologická veličina. Človek je čímsi viac. A keď budete hovoriť s lekármi alebo sa priblížite k transrodovým ľuďom, tak pochopíte, že to je reálny stav, že títo ľudia pociťujú nesúlad s tým, čo im príroda nadelila, a s tým, čo ako ľudia žijú. A toto chcú vyriešiť. Ak vy zdvihnete ruku za toto a znemožníte týmto ľuďom, aby mali občiansky preukaz, najprv teda rodné číslo, potom občiansky preukaz, ktorý je v súlade s ich rodovou identitou, tak ich vystavujete nekonečnému utrpeniu. Pri každom úradnom úkone budú musieť vysvetľovať, prečo majú v papieroch niečo iné, ako ich vníma ten úradník alebo spoločnosť naokolo. To je to, čím títo ľudia trpia. A my musíme týmto ľuďom pomáhať a nie im sťažovať život. Prosím vás, rozprávajte s lekármi, so sexuológmi, s psychiatrami. Toto je... (Prerušenie vystúpenia časomerom. Potlesk.)
Sulík, Richard, predseda NR SR (2011-05-26):
Prepáčte, pán poslanec Rafaj. Poprosím kolegu hore, pána Richtárika, keby dotelefonoval.
Pellegrini, Peter, predseda NR SR (2015-06-24):
Pani poslankyňa Tomanová.
K. Sárközy, poslankyňa: (2008-11-27):
Po prvé, vy ste hovorili len pozitíva, ktoré tento rozpočet, čo sa týka sociálnej oblasti, obsahuje. Dovoľte mi, aby som mala na to iný názor. Ja tento rozpočet, čo sa týka sociálnej oblasti, nepovažujem za správny a poviem prečo. Po prvé a musím to povedať a ja si za tou svojou vetou stojím. Pani ministerka má hrošiu kožu, pretože včera, keď prvýkrát v histórii vystúpila v rozprave v tejto Národnej rade, čo sa týka prerokovania rozpočtu, tak povedala na tú našu reakciu, ktorú sme vždy hovorili, že nevalorizovali sa rodinné prídavky, odkedy je táto vláda pri moci, tak ona ešte včera povedala, akým spôsobom môžeme túto našu reakciu povedať, keď sme my toho času vrátili počas ministrovania pána ministra Kaníka 1,5 mld. korún do rozpočtu. Ja som sa včera ako členka výboru pre sociálne veci a bývanie z médií musela dozvedieť, že pani ministerka vrátila 1 miliardu korún do rozpočtu a vrátila to ministerstvu financií. Takže, keď hovorí o tom, čo sa udialo v minulosti, tak po takmer trojročnom pôsobení vo vláde ja si vyprosím, aby toto ešte hovorila, čo sa udialo za ministrovania pána ministra Kaníka. A, pán predseda, vy ste povedali, že I. pilier je dostatočne silný, aby prekryl výplaty súčasných dôchodcov. Dokedy bude ten I. pilier dostatočne silný? Podľa ministerky do roku 2025 a potom? Po nás potopa? A nemusí nás alebo súčasnú vládnu koalíciu zaujímať, čo bude s vyplácaním súčasných dôchodkov po roku 2025? To je pár rokov. Čo bude potom?
M. Číž, podpredseda NR SR: (2006-10-17):
Vážené kolegyne, kolegovia, otváram rozpravu k tomuto bodu programu. V mene poslaneckého klubu KDH sa do rozpravy prihlásila pani poslankyňa Sabolová. Nech sa páči.
Pellegrini, Peter, predseda NR SR (2015-11-25):
Prezentujme sa a hlasujme o postúpení tohto zákona do tretieho čítania ihneď. (Hlasovanie.) Prítomných 134 poslancov, za hlasovalo 115 poslancov, zdržalo sa 18, nehlasoval 1. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy. Vyhlasujem ju za skončenú. Pán spravodajca.
P. Hrušovský, podpredseda NR SR: (2002-05-31):
Takže dvaja páni poslanci plus pán navrhovateľ. Pán poslanec Hajdúk. P. Hajdúk, poslanec: Vážená Národná rada Slovenskej republiky, páni poslanci, pani poslankyne. Mienil som svoj príspevok začať tým, že navrhnem, aby Národná rada nepokračovala v rokovaní o tomto návrhu zákona. Som rád, že to už predo mnou urobila taká autorita, ako je pán poslanec Gašparovič ako spravodajca k tomuto zákonu. Prečo som to mienil navrhnúť. Dôvodová správa odráža len subjektívny straníckopolitický postoj autorov k problematike. Ich tvrdenia nemajú oporu vo výrokoch žiadnej autority ani svetom uznanej inštitúcie. Práve naopak, postoj vzdelaného ľudstva k myšlienkam, ktoré vychádzajú z Platónovho učenia, je iný. Ako vyplýva z internetového prieskumu verejnej mienky, ktorý zorganizovala britská rozhlasová stanica BBC v septembri 1999, za najväčšieho mysliteľa milénia je považovaný Karol Marx. Počtom hlasov predbehol dokonca aj autora teórie relativity Alberta Einsteina. Keď som si už dovolil spomenúť meno tohto velikána ľudstva, pripomeniem aj to, že sa hlásil k myšlienkam socializmu v dobe maccarterizmu v USA a prispieval do marxistického časopisu. Mohol by som pokračovať v argumentácii, ale poviem podstatu a krátko. Tak ako nie je možné stotožňovať kresťanstvo s inkvizíciou, tak nie je možné stotožňovať komunizmus s pomstou a represiami v prechodnom období. (Reakcie z pléna.) Buďme k sebe úprimní. Sprievodným javom realizácie ideí vždy bol boj a utrpenie. Netrúfam si robiť arbitra, pri ktorých viac a pri ktorých menej. Jedno je však isté, že najviac vlastnej krvi prelial pracujúci človek v boji za svoje právo dôstojne žiť. Vážené pani poslankyne, páni poslanci. Nerobme si ilúzie. No ale tak ako v 50. rokoch, aj dnes je dosť žoldnierov ochotných trápiť ľudí v záujme vyššej moci. Schválením návrhu zákona by sme im na to vytvorili podmienky. Návrh zákona svojím duchom a možnosťou zneužitia patrí skôr do obdobia hlbokého stredoveku ako začiatku tretieho tisícročia. Jeho prijatím by sme sa stali možnými európskymi pokračovateľmi čilského pinochetovského režimu. Chcem veriť, že sa tak nestane. Verím a spolieham na vašu rozvážnosť a múdrosť, pani poslankyne, páni poslanci. Ďakujem za pozornosť.
Paška, Pavol, predseda NR SR (2013-12-13):
Ďakujem pekne, páni poslanci. Takisto poprosím organizačný odbor. Budeme pokračovať Správou o činnosti prokuratúry Slovenskej republiky za rok 2012 (tlač 626). Poprosím pána generálneho prokurátora Jaromíra Čižnára, aby uviedol správu. Chvíľočku, pán generálny prokurátor je určite v Národnej rade. (Krátka pauza pre neprítomnosť generálneho prokurátora v rokovacej sále.) Takže nech sa páči, pán generálny prokurátor, máte slovo.
Paška, Pavol, predseda NR SR (2014-07-08):
(Hlasovanie.) 135 prítomných, 80 bolo za, 55 sa zdržalo. Návrh sme schválili.
P. Farkas, poslanec: (2003-04-09):
V gestorskom výbore s určitými návrhmi vystúpilo ministerstvo a v gestorskom výbore sme diskutovali na túto tému bohato a zapracovali sme do spoločnej správy riešenie, ktoré nie je ideálne. Bolo by lepšie také riešenie, aké navrhuje pán kolega Šulaj, no ale dohodli sme sa na tom, že v tomto kalendárnom roku na vyriešenie týchto problémov nebude dostatok voľných finančných prostriedkov na príjmovej stránke nášho rozpočtu. Tak teda návrh, ktorý predkladá ministerstvo financií, hodnotím ako kompromisný návrh a nie je ideálnym návrhom, ale na strane druhej je lepší než súčasný stav. Tak práve preto vás žiadam, aby ste podporili pozmeňujúce a doplňujúce návrhy, ktoré sú zapracované do spoločnej správy výborov, tak ako to uvádza pán spravodajca. Ďakujem vám pekne za podporu.
Ďuriš Nicholsonová, Lucia, podpredsedníčka NR SR (2016-11-29):
Pán poslanec Paška.
V. Sopko, poslanec: (2002-06-19):
Vážené poslankyne, vážení poslanci, ostatné zmeny, ktoré som navrhoval v § 36, § 38, § 39 alebo ktoré navrhujem, sú vyvolané konštrukciou zákona, máte ich písomne, nebudem ich tu v plnom rozsahu čítať. Rovnako by som chcel zaujať stanovisko k prílohe. V prílohe sú aj tézy vykonávacích predpisov, čo oceňujem, ale k nim mám tieto odporúčania. Predpokladá sa vydanie siedmich vyhlášok, a to je vyhláška o výkone rozboru vôd, o smernom čísle spotreby vody a určovania množstva dažďových vôd, o kanalizačnom poriadku, o kvalifikácii a odbornej spôsobilosti, o plánoch rozvoja verejných vodovodov a kanalizácií, o poskytovaní údajov o verejných vodovodoch a kanalizáciách a o prevádzkovom poriadku. K týmto tézam k návrhu vyhlášky o plánoch rozvoja verejných vodovodov a verejných kanalizácií odporúčam zaviesť termín plán rozvoja verejných vodovodov a verejných kanalizácií regiónu alebo mesta, čo je vlastne druhá úroveň plánu rozvoja po ministerskom pláne pre celé územie Slovenskej republiky. Do obsahu plánu navrhujem zaradiť osobitný bod Investičná náročnosť a plán zabezpečenia zdrojového financovania, čo som spomínal v úvodnej časti vystúpenia. Tézy predpokladajú, čo je veľmi správne, výpočet ceny za jeden kubický meter vody ako výsledok ekonomiky náročnosti navrhovaných opatrení v konkrétnych podmienkach. Ale v tejto súvislosti do téz treba doplniť mechanizmus vyrovnávania cien medzi jednotlivými regiónmi, na čo som chcel v celom svojom vystúpení upozorniť. Ďakujem za pozornosť. Skončil som.
Ďuriš Nicholsonová, Lucia, podpredsedníčka NR SR (2018-06-18):
V rozprave teraz vystúpi pán poslanec Drobný.
B. Bugár, podpredseda NR SR: (2002-06-27):
Otváram rozpravu o tomto návrhu. Pýtam sa, či sa hlási niekto ústne do rozpravy. Konštatujem, že nie je to tak, preto vyhlasujem rozpravu o tomto bode programe za skončenú. Zároveň prerušujem rokovanie o tomto bode programu. Ďakujem, pani spravodajkyňa. Nasleduje druhé čítanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore a mení zákon č. 314/2001 Z. z. o ochrane pred požiarmi . Vládny návrh zákona ste dostali pred prvým čítaním ako tlač 1508 a spoločnú správu výborov máte k tlači 1508a. Vládny návrh zákona odôvodní minister vnútra Slovenskej republiky pán Ivan Šimko. Nech sa páči.
Laššáková, Jana, podpredsedníčka NR SR (2013-01-30):
Pán minister, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor, výbor pre vzdelávanie, vedu, mládež a šport, pánovi poslancovi Pavlovi Gogovi, aby podal spravodajskú informáciu. Nech sa páči, pán poslanec.
Blanár, Juraj, podpredseda NR SR (2023-03-17):
Ďalší s faktickou pán poslanec Pročko.
Krajniak, Milan, dočasne poverený minister práce, sociálnych vecí a rodiny SR (2023-02-02):
Nechcem sa, alebo využijem tých pár sekúnd, ktoré ešte mám, nechcem sa vyjadrovať k tomu konkrétnemu seriálu a tak, ale vo všeobecnosti si myslím, vzhľadom na to, čo ste povedali, že Slovensko má jednu neresť alebo ľudia žijúci na Slovensku majú jednu neresť, a tým teraz nemyslím tých normálnych ľudí, ktorí žijú, ale skôr elity, že sa častokrát sebabičujeme a zobrazujeme samých seba v horšom svetle než v porovnaní s inými krajinami v EÚ sme. Ako príklad vám uvediem svoju dnešnú skúsenosť. Natáčala RTVS reportáž, oslovili aj mňa, kde podľa dlhodobých štatistík bez ohľadu na to, aká vláda bola, sa Slovensko nachádza na treťom, štvrtom mieste v tom, aké percento slovenských domácností je v chudobe. To znamená, sme na tom, Česko je na tom najlepšie, my sme na rovnakej, na štvrtom mieste, na rovnakej úrovni ako Dánsko. Ja nevravím, že sme dokonalí, ale nie je to teda katastrofa. No a v tom, v tej reportáži sa vyjadril jeden expert alebo expertka, že no ale prečo nepovieme, že my tu máme aj Rómov a v tom sme horší ako africké krajiny. No tá metodika je rovnaká pre všetky štáty EÚ. To znamená, rovnako getá, viete, prisťahovalecké rôzne v celej Európe, to je jedna vec. Druhá vec, my robíme špeciálny, špeciálnu metodiku zisťovania aj na Rómov. A robí sa v celej EÚ znovu na základe rovnakej metodiky. A zatiaľ čo priemer EÚ je 48 % rodín, ktoré majú problém so strechou nad hlavou v zmysle, že zateká, nemajú teplo, čokoľvek. Slovensko malo pred šiestimi rokmi takýto problém z, na dve tretiny. Dneska je to 26 %. To znamená, tu je niečo, kde by sa dalo povedať, že dobre, nejako sa tá situácia zlepšuje, že naozaj aj tým najbiednejším ľuďom ten štát nejako v priebehu rokov sa snaží uľahčiť život najmä kvôli tým deťom, ktoré za nič nemôžu, samozrejme. Ale sami o sebe budeme rozprávať, že sme horší ako Afrika. Toto je, ja si uvedomujem, to bola len poznámka, keď ste na to povedali. Ja si uvedomujem, že tento konkrétny seriál je umelecké dielo a vysielanie súkromnej televízie. K tomu sa nechcem vyjadrovať. No. Ďakujem pekne.
Ježík, Jozef, poslanec NR SR (2018-03-14):
Pán predsedajúci, dajte, prosím, hlasovať o tom, že Národná rada prerokuje vládny návrh zákona v druhom čítaní.
Laššáková, Jana, podpredsedníčka NR SR (2013-12-18):
Panie poslankyne, páni poslanci, budeme ďalej pokračovať v rokovaní, keď pán predseda Národnej rady zvolá poslanecké grémium, tak ako o to požiadali štyri poslanecké kluby. Do rozpravy k tomuto bodu programu je prihlásený pán Poliačik, ktorému teraz dávam slovo, nech sa páči. A poprosím aj predkladateľa pána poslanca Kaníka, aj pána poslanca Štefanca. Nie sú prítomní. (Reakcia z pléna.) Ale no, tak ja si myslím, že nie, ale ja si myslím, nemôžte, pán poslanec, vystúpiť v rozprave, keď nie je tu ani... (Reakcia z pléna.)
Mikloško, Jozef, poslanec NR SR (2013-02-14):
Vážená pani podpredsedníčka, vážené kolegyne a vážení kolegovia, vážené dámy, ktoré, pokiaľ vidím, sú tu tri, pani podpredsedníčka, potom pani Hufková, tá minule pekne hovorila o rodine, a ešte je tu pani Mezenská a tá sa stará o spotrebiteľov. Treba dámy nejako dnes dvihnúť, pretože je Valentína, ešte to tuším nikto nepovedal, ale keď povedal, tak sa ospravedlňujem, no... (Prerušenie vystúpenia predsedajúcou.)
Kéry, Marián, poslanec NR SR (2019-09-17):
Pán poslanec Mihál, ak by sme pristúpili na vašu ponuku a stiahli tento návrh zákona z rokovania, tak by platil status quo, súčasný stav. A s tým súčasným stavom aj tie dámy na balkóne, ku ktorým ste sa tak často obracali, nesúhlasia. Takže chcem sa opýtať, lepšie by bolo ponechať súčasný stav, s ktorým ročníky 1958, ´59 a ´60 majú problém? A pán poslanec, mne naozaj príde nespravodlivé, že my sme tento problém nespôsobili. Práve naopak. My máme ambíciu to vylepšiť a podľa vás my sme nakoniec tí najhorší. Takže tomu celkom nerozumiem. Ďakujem.
Glváč, Martin, podpredseda NR SR (2019-09-11):
Ďakujem. Dávam slovo spoločnému spravodajcovi z výboru pre pôdohospodárstvo a životné prostredie poslancovi Vladovi Matejičkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Beblavý, Miroslav, poslanec NR SR (2012-09-12):
Ďakujem pekne. Pán kolega, ty ako bývalý predseda výboru pre nezlučiteľnosť funkcií, ktorý si, myslím, túto funkciu vykonával veľmi zodpovedne, a zanechal si mi aj návrh novely tohto zákona, ktorú, verím, že využijeme, keď teraz je politická vôľa tento zákon meniť. Viem, že si v tom odborne zdatný. A takisto si aj odborne zdatný v téme advokácie, ktorej sa osobne venuješ. A myslím si, že ten tvoj prejav je dôkazom toho, čo som povedal ja pred tebou a čo si dovolím zopakovať, len aby to nezaznelo, teda nezostalo neporozumené, že cieľom ústavného zákona, ale podľa mňa aj zdravého sedliackeho rozumu nie je to, aby ľudia nevystupovali alebo nehlasovali o témach, na ktorých majú osobný záujem. A to je práve preto, že veľmi často ten osobný záujem sa spája s hlbokou osobnou znalosťou. To znamená, že, myslím si, že by sme sa obrali o veľmi užitočné veci, keby advokáti nemohli hovoriť o advokácii, učitelia o pedagogike a tak ďalej a tak ďalej. To, čo ja som povedal, a toto som aj zdôraznil v prvom prejave, bolo, že jedine verejnosť a my ostatní by sme mali vedieť, že človek je v tej pozícii, aby si to vedel každý vyhodnotiť a aby vedel vyhodnocovať tie argumenty. To znamená, z tohto hľadiska tvoj prejav napríklad podľa mňa je dôkazom toho, že niekto s osobnou skúsenosťou môže priniesť do debaty veľmi užitočné momenty. Ja som rád, že si vystúpil, že si sa na to, ľudovo povedané, nevykašľal. A, samozrejme, nedovolím si nejako ovplyvňovať tvoje hlasovanie, ale ja by som ťa, naopak, povzbudzoval, aby si hlasoval o tomto návrhu v súlade so svojím vedomím a svedomím, pretože si myslím, že tieto svoje názory si vieš bez problémov obhájiť aj pred verejnosťou, pretože to nie sú úzke lobistické názory niekoho, kto len presadzuje svoje osobné záujmy, ale naozaj určitá reflexia, ktorá vychádza aj zo skúseností. Takže toľko len som ti chcel povedať. Ďakujem.
P. Paška, predseda NR SR: (2007-09-18):
(Hlasovanie.) 128 prítomných, 91 za, 1 proti, 18 sa zdržalo, 18 nehlasovalo. Konštatujem, že sme uvedený návrh postúpili do druhého čítania.
Zemanová, Anna, poslankyňa NR SR (2022-06-24):
Ďakujem pekne. Pán minister, budem sa venovať téme, ktorá bola hlavným bonmotom odvolávania, a to je síce medvede. A na úvod musím povedať, že taký klamár a štváč Suja, ktorý si tuná otváral ústa nielen na vás, ale aj na ďalších poslancov, ten ani tu si nedá tú námahu, aby tu sedel a vypočul si vás. Je to priam nechutné a považujem za absolútny hyenizmus, jeho vyjadrenia a zneužívanie tragickej udalosti na politikárčenie. Je to vrchol hyenizmu. A teraz k predmetu veci. Musím povedať, že čo sa týka regulácie medveďov, súhlasím s tým, aby boli opatrenia, radikálne opatrenia voči synantropným medveďom, to znamená tým, ktorí sa dostávajú do osídiel... do sídiel ľudí. Aj dnes som čítala práve pred chvíľou, že v ranných hodinách v Podbanskom bola usmrtená medvedica, ktorá opakovane sa približovala k ľudským obydliam. Žiaľ, áno, je to dôsledok zlého správania sa človeka v prvom rade a sú to na vine tie vnadiská, o ktorých ste aj vy povedali, kde sa nachádza odpad, chlieb, salámy, kde je nedostatočná kontrola zo strany štátu aj poľovnej stráže. Dohodli sme sa s pánom ministrom Vlčanom, že budú zverejnené transparentne dostupné miesta, kde sú tieto vnadiská, keď nedokáže kontrolovať štát, aby sa na to pozeral, aby na to dohliadali občania. Škody na ľudských životoch nespôsobujú len medvede, ako ste povedali, ale aj nesprávna poľovnícka činnosť. A treba povedať aj kritiku k nášmu koaličnému partnerovi SME RODINA, ktorý už niekoľko mesiacov, až pomaly to ide na roky, blokuje zásadnú zmenu v poľovníckej komore, ktorá naozaj funguje ako mafiánska skupinka privilegencov. Čiže treba aj... (Prerušenie vystúpenia časomerom.)
Kuffa, Štefan, poslanec NR SR (2020-06-04):
Ďakujem za slovo. Pán kolega Grendel, taká poznámka. Samozrejme, že aj medzi prokurátormi sa nájdu slušní ľudia. To si tak povedal, ako keby tá väčšina tých prokurátorov u nás na Slovensku bola neslušná, že tým medzi prokurátormi musíme hľadať slušných ľudí. Ja verím, že ich je drvivá väčšina, ale vyznela to, vyznela to veľmi zle. Ďakujem za tvoj prečítaný prejav, ale to nebola rozprava. Pozri si rokovací poriadok. Rečník vystupuje spravidla vo voľnom prejave, pričom môže nahliadať do svojich poznámok. Nonverbálnej komunikácii rozumiem dobre a ešte v jednej chvíli... (Ruch v sále a prerušenie vystúpenia predsedajúcim.)
Bugár, Béla, podpredseda NR SR (2011-07-07):
Procedurálny návrh, pán podpredseda Fico.
Bugár, Béla, podpredseda NR SR (2011-03-31):
Vyhlasujem rozpravu o tomto bode programu za skončenú. Pán minister, chcete zaujať stanovisko k rozprave? Nie. Ďakujem pekne. Pán spravodajca? Nie. Prerušujem rokovanie o tomto bode programu. Budeme pokračovať v skrátenom legislatívnom konaní v druhom čítaní o vládnom návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách (tlač 309). Prosím pána ministra zdravotníctva Ivana Uhliarika, aby v zastúpení ministra dopravy vládny návrh zákona odôvodnil. Nech sa páči.
A. Belousovová, podpredsedníčka NR SR: (2006-12-14):
Konštatujem, že Národná rada Slovenskej republiky nezvolila predsedu Správnej rady Ústavu pamäti národa. A nakoniec prosím, aby ste oznámili výsledok voľby členov Rady pre vysielanie a retransmisiu .
Pčolinský, Peter, podpredseda NR SR (2023-02-03):
S ďalšou faktickou pán poslanec Šefčík.
Paška, Pavol, predseda NR SR (2012-06-26):
Pán spravodajca, to hlasujeme jedným hlasovaním? (Ruch v sále.) Pán spravodajca, poprosím budeme hlasovať o každom zvlášť. Dobre? Takže budeme ako o prvom hlasovať o pánovi Ivanovi Šramkovi, ktorý je navrhnutý za predsedu. Hlasujeme. Pán Hlina, procedurálny návrh? Pán Hlina, hlasovanie by sa nemalo prerušovať, takže potom, dobre, vás poprosím.
D. Lipšic, podpredseda vlády a minister spravodlivosti SR: (2003-04-09):
Protokol sám osebe nezakladá povinnosti právnických ani fyzických osôb. Práva a povinnosti týchto osôb sú bližšie špecifikované vo všeobecne záväzných právnych predpisoch, ktoré sú uvedené v jej sektorových prílohách. Niektoré ustanovenia transponovaných smerníc Európskej únie zakladajú povinnosti členských štátov a nimi určených štátnych orgánov, ako aj právnických a fyzických osôb určených na výkon posudzovania zhody, ktoré sú oznamované, notifikované Európskej komisii a členským štátom. Za riadny výkon činností, ktoré sú oprávnené vykonávať, však zodpovedá ústredný orgán štátnej správy, ktorý ich určil, a to nielen voči Európskej komisii, ale aj členským štátom spoločenstiev a ich orgánom dohľadu. Je tiež povinný konať podľa ustanovenia smerníc, ktoré upravujú aj procesné otázky konania a komunikácie medzi Európskou komisiou a členskými štátmi. Protokol skončí svoju účinnosť dňom vstupu Slovenskej republiky do Európskej únie. Bol predložený na rokovanie zahraničného výboru 7. 4. tohto roku a výboru pre hospodárstvo, privatizáciu a podnikanie 8. 4. tohto roku. Oba výbory odporúčajú plénu Národnej rady vysloviť súhlas s uvedeným protokolom. Ďakujem za pozornosť.
Sulík, Richard, predseda NR SR (2010-08-10):
Ďakujem pekne. Schôdza pokračuje zajtra o 9.00 hodine ráno. Ďakujem vám. Prosím ešte o pozornosť. Zajtra sa bude hlasovať o 11.00 hod., keď skončíme s rozpravou skôr, tak bude prestávka do 11.00 hod. Ďakujem. (Prerušenie rokovania o 18.42 hodine.)
Laššáková, Jana, podpredsedníčka NR SR (2014-11-09):
Pán poslanec Blanár, nech sa páči.
Glváč, Martin, podpredseda NR SR (2019-03-27):
Ďakujem. S faktickými poznámkami; asi; štyria? Pán poslanec Marček, asi faktická, hej? Štyria poslanci, končím možnosť prihlásiť sa. Ako prvý, pán poslanec Poliačik.
Glváč, Martin, podpredseda NR SR (2016-09-13):
Ďalšia v rozprave vystúpi pani poslankyňa Cigániková. Nech sa páči.
Petrák, Ľubomír, poslanec NR SR (2013-05-22):
Ďakujem pekne za slovo. Ja budem pokračovať tam, kde skončila kolegyňa Žitňanská. Pán kolega, ja si tak isto nedovolím kvalifikovať alebo zatrieďovať školy, že malé školy rovná sa nekvalitné školy. Malé školy sa môže rovnať aj individuálny prístup, môže sa rovnať aj individuálny prístup a veľmi dobré výchovno-vzdelávacie výsledky Pokiaľ budeme hovoriť o efektívnosti, to je už druhá otázka. Ale samozrejme otázkou efektívnosti sa zaoberá rad garnitúr na ministerstvách už dlhšie obdobie. Pokiaľ si dobre pamätám údaje, náklady na málotriedky predstavujú zhruba 2 % nákladov na regionálne školstvo. A potom máme na druhej strane postavenú otázku politickej roviny, lebo významná časť málotriedok sa nachádza na jazykovo zmiešaných územiach. Ak začnete rušiť maďarské, poviem to takto, tak sa dostanete do sporu s Európskou úniou. Budete odsudzovaní za potláčanie ľudských práv a tak ďalej. Ak na tomto území začnete rušiť slovenské, budete označovaní iným spôsobom. Bola tu dneska otvorená otázka od dvoch predrečníkov, od kolegu Érseka aj od pána Chmela, ktorí povedali, že sú zásadne proti zlučovaniu alebo vytváraniu spoločných škôl na jazykovo zmiešaných územiach. Jednou z ciest je aj toto, že čiastočne to vyrieši ekonomiku a môžme to posunúť dopredu, ale ekonomicky je to štatisticky v zásade málo významné. Ale babka k babce, budú kapce, ako som ochotný o tom hovoriť. Téza „lepšie kvalitné montérky ako zlý diplom“ môže znieť len ako módny doplnok, lebo na to, aby ste mohli tie kvalitné montérky používať, musíte získať vzdelanie. Ak sa pozriete na učňovské a stredné odborné školstvo, tak zrazu zistíte, že pomaly to... (Prerušenie vystúpenia časomerom.)
Blanár, Juraj, podpredseda NR SR (2022-12-08):
Poprosím vás, pán poslanec, môžete sa zastaviť? Poprosím technikov, čo sa deje z hľadiska času, lebo nevidíme pri faktických poznámkach, aby si vedeli kontrolovať svoj čas. Už ho tam máte, takže nech sa páči.
Kollár, Boris, predseda NR SR (2021-10-19):
Chcem vyhlásiť rozpravu za skončenú. Tuná by som chcel upozorniť, že každý poslanec má poslaneckú indemnitu na vyhlásenia v Národnej rade. To znamená, že nemôže byť trestnoprávne postihnutý, iba v občianskom konaní. Čiže trestné oznámenie z výrokov poslancov nemôžu byť postihnuté v Národnej rade. To len na dokreslenie. Chce k rozprave zaujať stanovisko navrhovateľ? Nie. Ďakujem pekne. Žiada si záverečné slovo spoločný spravodajca, súčasne, nech sa páči, súčasne vás žiadam, aby ste oznámili termín hlasovania o tomto návrhu zákona.
Figeľ, Ján, podpredseda NR SR (2014-10-15):
Tým sme vyčerpali rozpravu na základe písomných prihlášok. Pýtam sa, či sa teraz niekto hlási do rozpravy ústne. (Ruch a smiech v sále.) Založiť kartu a správne tlačidlo stlačiť. (Reakcia z pléna.) Dobre, berieme to, netreba sa vzdávať. Dobre, končím možnosť prihlásiť sa. Je päť mien na tabuli: Jozef Mihál, Helena Mezenská, Erika Jurinová, Štefan Kuffa a Alojz Hlina. Nech sa páči, prvý v poradí, Jozef Mihál.
Muňko, Dušan, poslanec NR SR (2014-01-29):
Pán Hrušovský, som zvyknutý na váš korektný prístup. Ale miešať pri tejto otázke voľbu prokurátora, ktorú ste mohli ľavou zadnou zvládnuť, pokiaľ by ste sa boli medzi sebou dohodli ako bývalá koalícia. Tak by som poprosil, keby ste... (Reakcia z pléna.) Pán poslanec, ja vám neskáčem do reči. To je jedna vec. Pokiaľ sa týka rómskej problematiky a pokiaľ sa týka správy pani ombudsmanky, mala možnosť to vysvetliť a boli na výbore minimálne dvakrát rokovania za prítomnosti ministra vnútra, za prítomnosti policajného prezidenta. Keby tá správa bola objektívna, pretože rómska problematika na Slovensku je veľmi zložitá, ani jedna vláda na Slovensku nevenovala jej dostatočnej pozornosti. Čiže tá problematika prerastá do takých rozmerov, že slovenský občan už musí byť napálený. A napálený, to svedčí aj o tom, prečo sa dostal Kotleba v tom kraji za župana. Zvážte veškerú záležitosť... (Reakcia z pléna.) Pani Vášáryová, ja by som vás poprosil, nikdy som vám neskákal do reči. Takže nevyhovárať sa na to. Táto problematika je ďaleko širšia a treba ju celkom ináč riešiť.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 148 prítomných, 77 za, 13 proti, 56 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pani spravodajkyňa.
Chudík, Peter, poslanec NR SR (2016-09-22):
(Zasmiatie sa rečníka.) Ďakujem. Ďakujem všetkým kolegom za faktické poznámky a snáď na vysvetlenie, keď ste hovorili o tom, že venoval som sa viac odvolávaniu a že toto rieši menovanie. Lenže menovanie s odvolávaním súvisí. V podstate aj ja som reagoval na to, že čo sa stane, keď tam príde riaditeľ školy, ktorý, do ktorého, alebo na jeho menovanie zriaďovateľ nemá žiadnu právomoc. Tým pádom dochádzame k tejto situácii, ktorá je, lebo on si je vedomý toho, že nemusí sa zodpovedať nikomu v podstate a že je tam a robí tak, ako robí. A keď pán kolega Dostál hovoril o tom, že odvolávanie riaditeľov, že čo treba urobiť, no je povinnosť to prejednať, nemusí byť súhlas rady školy, súhlas, ale ja som to povedal, že v danom prípade, keby taký súhlas som nemal, tak som presvedčený, že ten pracovnoprávny spor na súde, ktorý by potom nasledoval, by samosprávny kraj alebo mesto vôbec prehralo. Keby nebol, keď neni ten súhlas rady školy. Do takej veci ja som nikdy neliezol, ani by som nešiel, lebo som o tom presvedčený, že by to tak bolo. Čiže ešte raz, ja som chcel jednoducho svojím vystúpením poukázať na to, aká je prax, čo sa vlastne deje a že čo sa môže stať, keď bude menovaný riaditeľ, ktorý neni menovaný na základe aj nejakého súhlasu zriaďovateľa. Predtým to bolo tak, že zriaďovateľ bol povinný vymenovať toho, koho mu dala rady školy. Teraz je tam právo veta a tak, ako to je. Som presvedčený – a hovorím to ešte teraz raz –, tuná treba si sadnúť a treba to riešiť komplexne, lebo tu je viacero vecí, ktoré by sa trebalo pozrieť na to úplne inač.
Kuffa, Štefan, poslanec NR SR (2020-03-24):
Ďakujem, pán predseda, za slovo. Inak vám gratulujem k vášmu zvoleniu za predsedu parlamentu. Dovoľte mi, kolegyne, kolegovia len úplne krátko niekoľko slov. Parlamentným zvykom alebo vôbec aj pri prerozdeľovaní moci, hej, také aj nejaké prerozdelenie aj tých pozícií, aj tých kont... (Ruch v sále.) Áno? (Prerušenie vystúpenia predsedajúcim.)
K. Tóthová, poslankyňa: (2008-09-04):
Áno, je to pravda, ja sa k takému názoru prikláňam. Ja som tento svoj názor o spôsobe diskusie už prezentovala skôr, keď som odmietla do akýchkoľvek diskusií v médiách vojsť s pánom poslancom Lipšicom. Pretože tam, kde majú byť čisto právne argumenty, prahovo a útočne sa vsúvajú politické argumenty, čo sa deje aj dneska v súvislosti s termínom mafia-friendly. Tam, kde prestali argumenty pri prvom vyjadrení vo vzťahu k poslancom pri prerokovávaní Trestného zákona, kde končili odborné argumenty pána poslanca Lipšica, tam nastúpilo obvinenie mafia-friendly, ktoré bolo rozšírené aj na súčasnú vládu a konkretizované na ministra spravodlivosti. Myslím, že tieto úvahy a prezentácie nemajú podklad. Málo sa tu dá hovoriť o pozitívach činnosti ministra, pretože predmetom... (Prerušenie vystúpenia časomierou.)
Grendel, Gábor, podpredseda NR SR (2022-04-28):
Teraz reagujeme, pán poslanec, na vystúpenie rečníčky, a nie na predsedníčku výboru. Pán poslanec Vladimír Faič.
Hort, Milan, podpredseda NR SR (2011-05-24):
Pán poslanec Ján Senko, nech sa páči, faktická poznámka.
Pellegrini, Peter, predseda NR SR (2024-01-16):
Pán poslanec Dostál.
Grausová, Natália, poslankyňa NR SR (2018-03-23):
Ďakujem za slovo. Položme si otázku, cui bono, komu to prospeje? Všetko nasvedčuje k tomu, že tragická smrť dvoch mladých ľudí prospela najviac a v prvom rade stranám OĽANO, SaS, prezidentovi Kiskovi a zahraničným agentom. Toto všetko potom navodzuje otázku, či táto brutálna vražda náhodou nemá pôvod v týchto kruhoch. Ďakujem. (Reakcie z pléna: „Že vám nie je hanba, že vám nie je hanba.“ „Toto je vrchol!“ )
P. Markovič, poslanec: (2009-02-06):
No a podobný problém sa v tejto súvislosti potom vynára aj v prípade ministerstva zdravotníctva a ministerstva financií, ktoré takisto priamo od zdravotných poisťovní dostávajú predbežné a konečné ekonomické a hospodárske výsledky zdravotných poisťovní v zmysle vyhlášky o predkladaní účtovníctva a štatistickej evidencie, ktoré takisto pravdepodobne pochybili v tomto prípade.
P. Hrušovský, predseda NR SR: (2005-05-20):
(Hlasovanie.) 137 prítomných, 64 proti, 73 sa zdržalo. Bod 5 zo spoločnej správy sme neschválili. Ďalší návrh. M. Abelovský, poslanec: Teraz budeme hlasovať o bode 9, ide o to, či v Trestnom zákone budú alebo nebudú uvedené právnické osoby, s návrhom gestorského výboru schváliť ho.
Laššáková, Jana, podpredsedníčka NR SR (2014-11-08):
Pán poslanec Frešo, nech sa páči.
Simon, Zsolt, poslanec NR SR (2017-03-28):
Ďakujem pekne. Pani kolegyňa, rozprávali ste múdro, ale musím povedať, že od veci. Ja som dal dva také návrhy, ako riešiť. Jednak som kritizoval to skrátené konanie, ale hovoril som, že prečo nezrušiť to skrátené konanie a rokovať v riadnom rokovacom procese, a vládna koalícia má tu moc, že preloží Budajov návrh o dva mesiace a budeme v druhom čítaní hlasovať o dva mesiace a bude ten priestor a čas na..., rokovať, rozhodovať a dohodnúť sa. Ale paradoxne práve vy a vláda týmto konaním skracujete ten čas na to, aby sme sa mohli rozprávať, aby sme sa mohli skutočne dohodnúť, a bolo to správne riešenie. Vnímam túto snahu vašu, ktorú ste tu vyjadrili alebo vystúpili, ako z vás ako osoby ako úprimnú snahu. Ale predkladať v skrátenom konaní a nepovedať jeden skutočný dôvod, prečo to musí ísť v skrátenom konaní, a vystúpili ste druhýkrát a ja vás veľmi poctivo počúvam aj v úvodnom slove, aj teraz, ale nezachytil som jeden relevantný, skutočný právny dôvod, ktorý by bol v zmysle rokovacieho poriadku a odôvodňoval by skrátené konanie v tomto duchu. A ešte jeden taký moment, prepáčte, prečo neveríme tej úprimnej snahe. Však za politickou stranou SMER aj SNS stoja Mečiaroví divokí privatizéri. Ako môžme úprimne, v úprimnej snahe dôverovať, že tá snaha Roberta Fica, ktorá 19 rokov bránila zrušeniu Mečiarových amnestií, teraz bude iná. Áno, ste ministerkou spravodlivosti, apelujem na vás. V mene vlády zoberte tieto dva návrhy na skrátené konanie späť a poďme rokovať v riadnom konaní a navrhnite svojim koaličným partnerom, nech Budajov návrh posunú o dva... (Prerušenie vystúpenia časomerom.)
Figeľ, Ján, podpredseda NR SR (2015-11-12):
Ďakujem pekne. Teraz dávam slovo spoločnému spravodajcovi z ústavnoprávneho výboru pánovi poslancovi Antonovi Martvoňovi, aby uviedol výsledok rokovania výborov a návrh a stanovisko gestorského výboru.
Jurinová, Erika, podpredsedníčka NR SR (2012-11-30):
S reakciou na faktické poznámky pán poslanec Hlina.
Szőllős, Ján, poslanec NR SR (2022-11-08):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šeliga, Juraj, podpredseda NR SR (2020-09-16):
Pán poslanec Baránik.
Ledecký, Vladimír, poslanec NR SR (2022-12-01):
Ďakujem. Dovoľte mi, vážený pán predsedajúci, vážené pani poslankyne, vážení páni poslanci, dovoľte mi predložiť informácie o prerokovaní vládneho návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1213), vo výboroch Národnej rady Slovenskej republiky. Národná rada Slovenskej republiky uznesením č. 1732 z 20. októbra 2022 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovania návrhov zákona v druhom čítaní vo výboroch. Vládny návrh zákona (tlač 1213) prerokovali a odporučili Národnej rade Slovenskej republiky schváliť výbor pre financie a rozpočet, výbor pre hospodárske záležitosti a výbor pre sociálne veci. Ústavnoprávny výbor o návrhoch zákona dňa 29. novembra 2022 nehlasoval, pretože nebol uznášaniaschopný. Z uznesení výborov vyplýva 36 pozmeňujúcich návrhov. Návrh spoločnej správy výborov vrátane záverečného stanoviska k návrhu prerokoval gestorský výbor vo svojej 89. schôdzi dňa 29. novembra 2022. Gestorský výbor neprijal platné uznesenie o schválenej spoločnej správe výborov, nakoľko návrh nezískal potrebný súhlas nadpolovičnej väčšiny prítomných členov výboru. Výbor ma poveril, aby som podľa § 80 ods. 2 zákona o rokovacom poriadku Národnej rady Slovenskej republiky podal informáciu o výsledku rokovania výborov a predložil návrh na ďalší postup. Pán predsedajúci, otvorte, prosím, rozpravu a hlásim sa ako prvý.
Bugár, Béla, podpredseda NR SR (2018-06-19):
Na vystúpenie pani poslankyne dvaja s faktickými. Pán poslanec Grendel.
Fico, Robert, poslanec NR SR (2022-06-23):
Pán predseda, chcem využiť váš súhlas, keď je potrebný ďalší poslanecký klub na zvolanie poslaneckého grémia, hneď po tomto hlasovaní, keď budeme prestavovať hlasovacie zariadenie na mimoriadnu schôdzu. Pán predseda, dôvodom na zvolanie grémia je situácia, že v Nemecku bol dnes vyhlásený stav pohotovosti kvôli situácii na trhu s plynom. Ja by som bol nerád, keby Slovensko riešilo, že či pán Sulík bude, alebo nebude chodiť na koaličné rady, ale myslím si, že situácia je natoľko vážna, že Nemci upozorňujú, že sa už ani nedá obchodovať s plynom vzhľadom na neuveriteľne vysoké ceny, prestal prúdiť pomaly plyn cez Nord Stream do Nemecka a nemecká vláda vyhlásila stav pohotovosti a žiada spotrebiteľov, či je to priemysel, verejné inštitúcie, alebo domácnosti, aby okamžite pristúpili k ráznej redukcii spotreby plynu. Ak vláda nie je schopná ponúknuť Slovenskej republike... (Prerušenie vystúpenia časomerom.)
Laššáková, Jana, podpredsedníčka NR SR (2012-11-28):
Ďakujem, pán minister, zaujmite miesto určené pre navrhovateľov. A dávam slovo spoločnému spravodajcovi z výboru pre financie a rozpočet, poslancovi Ladislavovi Kamenickému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 132 poslancov, za 2, 13 proti, 116 sa zdržalo, 1 nehlasoval. Uvedený návrh sme neschválili.
Hrnčiar, Andrej, podpredseda NR SR (2019-05-21):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči.
Paška, Pavol, predseda NR SR (2013-10-29):
(Hlasovanie.) 123 prítomných, 30 za, 76 proti, 15 sa zdržali, 2 nehlasovali. Návrh sme neschválili.
Pellegrini, Peter, predseda NR SR (2015-06-30):
Prezentujme sa a hlasujme o návrhu pána Hlinu, Hudackého a Přidala, ktorý zaznel v rozprave. (Hlasovanie.) Prítomných 139 poslancov, za hlasovalo 37, proti bolo 57 poslancov, zdržalo sa 43, nehlasovali 2 poslanci. Tento návrh sme neschválili.
Danko, Andrej, podpredseda NR SR (2024-02-15):
Pokračujeme v rozprave, pán poslanec Szalay.
Žiga, Peter, podpredseda NR SR (2023-12-12):
Pani poslankyňa Gažovičová.